钦定古今图书集成/明伦汇编/氏族典/第244卷 > 张守
## 钦定古今图书集成/明伦汇编/氏族典/第244卷 > 张守

按《宋史张守传》：“守字子固，常州晋陵人。登崇宁元年
进士，以宣德郎擢为监察御史，丁内艰去。建炎元年
召还，三年，除起居郎，迁御史中丞，四年，除参知政事。
守尝荐汪伯彦，沈与求劾其短，以资政殿学士提举
洞霄宫。未几，知绍兴府，改知福州。累请去郡，召还。六
年十二月，除参知政事。八年正月，上自建康将还临”
安，守言：“建康自六朝为帝王都，江流险阔，气象雄伟，
且据都会以经理中原。”赵鼎持不可，守力求去，以资
政殿大学士知洪州，后徙知绍兴府。会朝廷遣三使
者括诸路财赋，所至以鞭挞立威。守既视事，即求入
觐，为上言之。时秦桧当国，不悦，守亦不自安。复奉祠
建康，数月薨，谥文靖。孙抑，户部侍郎。